Janne Sjelmo Nordås

Janne Sjelmo Nordås (født 11. mai 1964) er en norsk politiker (SP) fra Varntresk i Hattfjelldal i Nordland. Hun ble i 2009 innvalgt på Stortinget og er der medlem av transport- og kommunikasjonskomiteen.

 Biografi 
Nordås har yrkesbakgrunn som servitør, gårdbruker, butikkavdelingsleder før hun ble heltidspolitiker. Hun har studert informasjonsledelse og kommunal økonomi og ledelse.

Hun var medlem av fylkestinget i Nordland 1999 til 2007 og av Hattfjelldal kommunestyre i perioden 1995–2002. Hun var vararepresentant til Stortinget i perioden 2001–2009. Hun var medlem av Landsdelsutvalget for Nord-Norge og Nord-Trøndelag fra 2003. 

Nordås ble i oktober 2007 medlem av fylkesrådet i Nordland, med ansvar for næringssaker, men ble etter kun tre uker i vervet utnevnt som statssekretær i Kommunal- og regionaldepartementet, noe hun var til 1. oktober 2009.Kommunal- og regionaldepartementet: Janne Sjelmo Nordås er ny statssekretær (2. november 2007) 14. september 2009 ble hun valgt inn på Stortinget på 7. mandat fra Nordland. Hun ble gjenvalgt i 2013 på fylkets utjevningsmandat.

 Referanser 

 Eksterne lenker 




Kategori:Stortingsrepresentanter fra Sp
Kategori:Stortingsrepresentanter for Nordland
Kategori:Stortingsrepresentanter 2009–2013
Kategori:Stortingsrepresentanter 2013–2017
Kategori:Statssekretærer fra Sp
Kategori:Statssekretærer i Regjeringen Stoltenberg II
Kategori:Fylkesråder i Nordland
Kategori:Lokalpolitikere i Hattfjelldal
Kategori:Sp-politikere i Nordland
Kategori:Personer fra Hattfjelldal kommune
Kategori:Alumni fra Universitetet i Nordland